NEW YORK, MAREKANI
 MUONGO mmoja uliopita
umeshuhudia kurejea nyuma
kwa haki za binadamu katika
kila sehemu, hususan haki kwa
wanawake. Ofisa wa Umoja wa
Mataifa (UN) anayehusika na
masuala ya haki za binadamu,
Andrew Gilmour, alisema
kuporomoka huko katika miaka
10 iliyopita kunalingana na hatua
zilizopigwa ambazo zilianza
katika miaka ya mwisho ya 1970,
lakini hali hiyo imefikia kiwango
kibaya, kusambaa kila mahali na
inasikitisha.
 Katibu mkuu huyo msaidizi
anayeondoka madarakani,
alizungumzia kuhusu siasa za
kizalendo za kimabavu, Kaskazini
mwa Amerika, Kusini mwa
Amerika, Ulaya na Asia, ambako
alisema wanawalenga makundi ya
wachache wasio na uwezo katika
jamii.
 Alisema makundi hayo ni yale
ya Waislamu wa Rohingya wa
Myanmar, Waroma, wahamiaji wa
Mexico, pamoja na wanawake.
 Alidokeza kuhusu viongozi
ambao wanaunga mkono utesaji,
kukamatwa na kuuawa kwa
waandishi habari, ukandamizaji
wa kinyama wa waandamanaji na
kufunga kwa nafasi y
